Contents
Index 🔎︎

# Registrifaili muutmine

Sõnaloendi loomine või redigeerimine tähestikulise registri kaasamiseks. Registrifail esitab sõnad, millele tuleks tähestikulises registris viidata ja leheküljenumbrid, kus need dokumendis esinevad.

Saad dialoogi Otsing ja asendus nupu Otsi kõik abil esile tõsta kõik kohad, kus sõna esineb ja seejärel avada dialoogi Registrikirje lisamine selle sõna ja nende kohtade lisamiseks tähestikulisse registrisse. Kui vajad sama tähestikuliste registrite kogumit mitmes dokumendis, saad registrifaili abil sisestada iga sõna vaid ühe korra ja seejärel kasutada loendit mitu korda.

## Registrifaili muutmise dialoogi avamiseks:

1. Choose Insert - Table of Contents and Index - Table of Contents, Index or Bibliography - Type.

2. Kastist Tüüp vali "Tähestikuline register".

3. Märgista alas Sätted märkeruut Registrifail.

4. Klõpsa nuppu Fail ja vali seejärel Uus või Redigeeri.

Registrifail sisaldab järgmisi väljasid:

"Otsingutermin" viitab registrikirjele, mida soovid dokumendis tähistada.

"Alternatiivne kirje" viitab registrikirjele, mida soovid registris esitada.

1. ja 2. võtmed on ülataseme registrikirjed. "Otsingutermin" või "Alternatiivne kirje" kuvatakse 1. ja 2. võtmete all alamkirjena.

"Tõstutundlik" tähendab, et arvestatakse suur- ja väiketähti.

"Ainult sõna" otsib terminit ühe sõnana.

Sätte "Tõstutundlik" või "Ainult sõna" lubamiseks klõpsa vastaval lahtril ja seejärel märgi ruut.

## Registrifaili loomiseks ilma registrifaili redigeerimise dialoogi abita:

Kasuta registrifaili loomiseks järgmisi vormindamisjuhiseid:

- Iga registrifaili kirje asub eraldi real.

- Kommentaariread algavad märgiga #.

- Kasuta kirjete jaoks järgnevat vormindust:

Otsingutermin;Alternatiivne kirje;1. võti;2. võti;Tõstutundlik;Ainult sõna

Kirjed "Tõstutundlik" ja "Ainult sõna" arvestatakse eitava või väärana, kui need on tühjad või nullised (0). Kogu muu sisu arvestatakse jaatava või tõesena.

### Näide

Näiteks tähestikulises registris kirje "Linnad" alla sõna "Boston" kaasamiseks sisesta registrifaili järgmine rida.

Boston;Boston;Linnad;;0;0

See leiab sõna "Boston" ka siis, kui see on kirjutatud väiketähtedega.

Kirjes "Linnad" Bostoni alla linnaosa "Beacon Hill" lisamiseks sisesta järgmine rida.

Beacon Hill;Boston;Linnad;